open-index/open-wikipedia-markdown huggingface dataset:
Verniz

O **verniz** u **alverniz** (d'o latín *veronix,-īcis*) ye una disolución d'una o mas substancias rasinosas en un disolvent que se volatiliza o s'ixeca, a l'aire con facilidat, dando como resultato una capa. Existen vernices d'orichen natural, por un regular derivatos de las resinas y aceites esencials de plantas, y sinteticos de formulación moderna. A istos mesmos tamién puet meter-se tintes colorants ta lograr nuevas tonalidaz.

## Caracteristicas
Se aplican pinturas y vernices, a la fusta y atras superficies, con obchecto de preservar-las de l'acción de l'orache, d'o polvo, etc., y ta que adquieran brillo, asinas como ta fer una mica mas fosco o tono d'as colors. Cuan s'aplica a la fusta, a diferencia d'as ceras y aceites, o verniz creya una autentica capa protectora y impermeable, protechendo a superficie de fusta d'os achents externos y as chicotas erosions.

## Notas


## Referencias
José María Beltrán

:*Iste articlo ye sobre un director de fotografía aragonés; ta o ciclista d'o mesmo nombre, se veiga *'José María Beltrán**''.

**José María Beltrán Ausejo*', naixito de [[Zaragoza]] ([[Comarca de Zaragoza]]) o [[3 de chunio]] de [[1898]] y muerto en ixa mesma capital o [[22 de chinero]] de [[1962]], estió un [[director de fotografía]] [[Aragón|aragonés]], activo en o [[cine espanyol]] dende meyatos d'os [[anyos 1920]].

Dimpués que su [[pai]] li hese amostrato os secretos d'a [[fotografía]], encomenzó a suya formación artistica en Zaragoza, marchando ta enamplar estudios enta [[Madrit]], a on i conoixió a [[Florián Rey]] y a [[Benito Perojo]], estando iste zaguero qui lo introdució en o mundo d'o cine. Dende alavez se convertió en un personache destacato en ixos comienzos d'o cine espanyol, plegando mesmo a treballar bel tiempo en o [[cine estausunidense]] mientres os [[anyos 1930]]. Mientres a [[Guerra Civil espanyola]] colaboró con o Gubierno republicano, estando bella vegata rodando decumentals en o frent, exiliando-se en [[Archentina]] en rematar a guerra, a on tenió tamién destacata participación en o [[cine archentino]], no tornando a la peninsula dica os [[anyos 1950]], retirato d'a suya profesión y malauto, poco antis d'a suya muerte.

== Vinclos externos ==
*  [https://web.archive.org/web/20110811160611/http://www.enciclopedia-aragonesa.com/voz.asp?voz_id=2124 *José María Beltrán Ausejo*] en a *Gran Enciclopedia Aragonesa''.
*  José María Beltrán en IMDb.
Vereno

Un **vereno** u **substancia toxica** ye un producto quimico, u una mezcla de substancias, ya sía solido, liquido u gaseoso, capable de producir una intoxicación que altera as funcions normals de l'organismo cuan dentra en contacto con él, y que puet plegar a prevocar lesions u mesmo a muerte.

Os verenos son substancias que bloqueyan u inhiben una reacción quimica, unindo-se a un catalizador u enzima mas fuertement que o reactivo normal. Ista definición descarta fenomenos fisicos como a calor, a radiación, a presión... que tamién pueden prevocar lesions en os organismos.

Seguntes Paracelso: 

Ye decir que *"Tot ye vereno, cosa ye sin de vereno. Nomás a [[dosi]] fa o vereno"*.

Seguntes a observación de Paracelso, todas as substancias son toxicas a dosis altas, como l'augua, l'oxicheno y as vitaminas. Os verenos son substancias nocivas a dosis u concentracions relativament baixas.

A diferencia entre un vereno y un farmaco ye a dosi administrata u acumulata en o cuerpo, pero por un regular un vereno ye mortal a una chicota dosi determinata y sin denguna función terapeutica.

Os verenos pueden tener un orichen: 
* Mineral: Como l'arseni u o mercurio.
* Vechetal: Como bella "planta verenosa". A mayoría d'as plantas medicinals contienen substancias toxicas que son verenos a determinatas concentracions, como por eixemplo, a cecuta.
* Animal: Como o vereno d'as sirpients, d'as abellas.
* Sintetico: Como muitas d'as substancias sintetizatas por l'hombre en a industria.

A ciencia d'os verenos u substancias toxicas se diz toxicolochía.

## Ditos y mazadas
**«vereno a manta y dimpués güena somanta»*

## Se veiga tamién
* Toxicidat.
* DL50.

## Referencias
Toxicidat

**Toxicidat** (d'o griego *τοξικότητα*, verenosidat) ye a mesura d'o grau en que una substancia ye toxica u verenosa. Os verenos son obchecto d'estudio d'a toxicolochía. A toxicidat se puet referir a l'efecto en tot l'organismo u a una parti. Un concepto central d'a toxicolochía ye a dosi a partir d'a que un producto ye perchudicioso.

## Tipos de substancias toxicas
* **Substancias quimicas**: ya sía organicas u inorganicas
* **Toxicidat biolochica**: d'o tipo bacteria u virus muit influito por o estato d'o sistema biolochico.
* **Achents fisico toxicos **: fredor, calor, rudio, radiacions ionizants u no ionizants etc.

## Mesura d'a toxicidat
* LD50, Dosi letal establita en a que o 50% d'os organismos exposatos a un toxico mueren.

## Se veiga tamién
* Vereno, intoxicación, contaminación
* Ecotoxicidat, radiotoxicidat

## Vinclos externos
*  Agency for Toxic Substances and Disease Registry
*  Chemical and Other Safety Information – Oxford University
Haitón de Korykos

**Haitón de Korykos** u **Frai Haitón** estió un noble armenio naixito en lo sieglo XIII y muerto a principios de lo sieglo XIV que se fació monche y escribió un extenso informe sobre los mongols y los pueblos d'Asia adrezato a lo Papa Climent V con lo títol "La Flor de las Ystorias d'Orient", que en los suyos tiempos fue tradueito a los principals idiomas de cultura d'Europa Occidental, incluito l'aragonés.

Yera lo sinyor de la ciudat portuaria de Korykos (actual Kiz Kalesi) y miembro de la familia reyal de lo reino d'Armenia la Chica u Cilicia-Armenia, sobrín de lo rei Haitón I y primo de lo suyo succesor Haitón II, contra qui conspiró en 1293, habendo d'exellar-se en l'anyo 1294 en Chipre, on s'unió a l'Orden de los Premontrés de l'Abadía de Bellapais, decisión que no fació goyo a la Ilesia Armenia.

Haitón se'n fue ta Piteus, on residiba lo Papa Climent V y se i convertió en lo prior de l'Orden de los Premontrés. Predicó una nueva cruzata pa recuperar Tierra Santa en colaboración con los mongols. Mientres yera en Francia escribió un tractau cheografico d'Asia, lo primero de la Edat Meya, titulato *Histoire merveilleuse, paisante et récréative du grand empereur de Tartarie, Grand-Khan*. Escribió tamién *[[La Flor de las Ystorias d'Orient]]*, en la cual exposa las razons d'una alianza entre Armenia la Chica, lo Prencipau d'Antioquía y l'Imperio Mongol en 1259-1260:

Dimpués de l'asesinato de lo rei Haitón II en l'anyo 1307, Haitón de Korykos tornó ta Cilicia-Armenia y se convertió en lo condestable.
Chuan de Mandevilla

**Jehan de Mandeville**, tradueito como **Chuan de Mandevilla** ye o nombre atribuito a lo primer compilador d'o "Libro d'as Marabillas d'o Mundo", libro escrito en anglo-normando que encomenzó a tener difusión entre 1357 y 1371 y fue tradueito a l'aragonés por orden de Chuan I d'Aragón.

En lo prefacio o compilador mesmo dice estar caballero anglés naixito y creixito de Saint Albans. Manimenos ye comunment acceptato que *Jehan de Mandeville* ye un pseudonimo y bi ha diferents teorías sobre qui estió Chuan de Mandevilla realment. Beluns afirman que podió estar o medico belga Chuan de Borgonya u o caballero anglés Jean d'Outremeuse, amigo suyo.
Liga ASOBAL

A **Liga ASOBAL** (en aragonés: *Asociación de Clubs Espanyols de Balonmán*) ye a mas alta d'as categorías de balonmán d'Espanya, por debaixo ye a División de Honor Plata.

## Equipos d'a Liga ASOBAL 2013/14

## Palmarés

## Vinclos externos
*  Pachina web oficial d'a Liga ASOBAL.
Liga ACB

A **Liga ACB** (en aragonés: *Asociación de Clubes de Baloncesto*), anomenata **Liga Endesa** por motius de patrocinio, ye a mas alta d'as categorías de basketbol d'Espanya, por debaixo ye a liga LEB Oro.

## Equipos d'a Liga ACB 2022/23

*Datos d'os pabillons seguntes o [https://www.acb.com/club/ sitio web d'a liga ACB]*

## Historial

### [[Liga Española de Baloncesto (1957-1983)|Liga Nacional (1957–1983)]]




### Liga ACB (1984–2022)




## Palmarés

## Vinclos externos
*  Pachina web oficial d'a Liga ACB.
1.500 metros lisos

Os **1.500 metros lisos**, en atletismo, ye una cursa en a que s'ha de fer una distancia de 1.500 metros, libres d'obstaclos, o mes rapido posible. Ye a preba mes significativa d'as cursas de meyo fundo y chunto a os 100 m lisos son as cursas mes representativas en os campionatos de l'atletismo.

Ye incluida en o programa de prebas oficials d'os campionatos d'atletismo y amás amás ye en o programa d'atletismo en os Chuegos Olimpicos dende os Chuegos Olimpicos de Atenas 1896 en a categoría masculina, y dende os chuegos de Múnich 1972 en a femenina.

## Récords
* Ta mas información: Progresión d'o récord mundial masculín de 1.500 metros lisos.
 
Os récords mundials son: en a categoría masculina de Hicham El Guerrouj, con una marca de 3'26,00&nbsp;s; y en a categoría femenina de Qu Yunxia con una marca de 3´50"46&nbsp;s. Os récords d'Aragón de 1.500 m lisos son en a categoría masculina de Carlos García con una marca de 3´36"41 s, y en a categoría femenina d'Isabel Macías con 4'11"73 segundos.

## Vinclos externos
*  Récords d'aria de 1.500 m lisos a l'aire libre seguntes l'IAAF.
*  Récords d'aria de 1.500 m lisos en pista cubierta seguntes l'IAAF.
*  Lista d'as millors marcas masculinas de toz os tiempos a l'aire libre en apachina web d'a IAAF.
*  Lista d'as millors marcas masculinas de toz os tiempos en pista cubierta en apachina web d'a IAAF.
*  Lista d'as millors marcas femeninas de toz os tiempos a l'aire libre en a pachina web d'a IAAF.
*  Lista d'as millors marcas femeninas de toz os tiempos en pista cubierta en a pachina web d'a IAAF.
Gran Corastén

**Gran Corastén** u **Gran Khorasán** ye una rechión historica d'o nord-este Persia y territorios a l'este de Persia pero d'influencia iranica en o que huei ye o nord-este d'Irán, a mayor part de Afganistán, y partitas meridionals de Turkmenistán, Uzbekistán y Tachiquistán. A mayor part d'a suya población perteneixe a pueblos d'orichen iranico u turquico.

O Corastén propiament dito comprendeba prencipalment as ciudaz de Nishapur y Tus (en Irán), Balkh y Herat (huei en Afghanistan), Merv (actualment en Turkmenistan), y Sarmagant y Bukhara (huei en Uzbekistan). Manimenos, o toponimo s'ha feito servir en o pasato pa cubrir una gran rechión que incluyiba a mayor part de Transoxiana y Soghdiana en o norte, extendita enta l'ueste dica a Mar Caspia, enta lo sud dica incluir o disierto de Sistán y enta l'este dica as montanyas d'o Hindu Kush. Os cheografos arabes mesmo lo extendeban tan luent como a cuenca d'o Indo en o que huei ye Pakistán. Fuents dende o sieglo XIV dica o sieglo XVI afirmaban que Kandahar, Ghazni y Kabul constituiban a rechión de muga entre Corastén y Hindustán. Una provincia de l'Irán se deciba *Khorasán* dica o 29 de setiembre de l'anyo 2004, cuan fue dividita en tres partitas.

## Toponimia
O toponimo *Khorasán* se referiba a una provincia de l'Imperio Sasanida deriva d'o persan meyo *khor* ("sol") y *asan*/*ayan* ("venir", "vinient"), significando por tanto "a tierra d'on sale o sol". A palabra persa *Khāvar-zamīn* que significa "a tierra de levant" ye tamién un termin equivalent que s'ha feito servir.

Un d'os pocos textos que mencionan Khorasán en aragonés siga a traducción de "La Flor de las Ystorias d'Orient", on figura como *Corastén*:

En a literatura alchamiada en aragonés lo podemos trobar como *Huraçan*.

## Referencias
Superliga masculina de voleibol (Espanya)

A **Superliga masculina de voleibol** ye a mas alta d'as categorías de voleibol d'Espanya, por debaixo ye a Superliga 2, categorías organizatas por a Reyal Federación Espanyola de Voleibol.

## Equipos d'a Superliga 2013/14




## Historial

### Palmarés



## Vinclos externos
*  Pachina web oficial d'a Superliga masculina de voleibol
*  Pachina web oficial d'a Reyal Federación Espanyola de Voleibol
*  Guia d'a Superliga 2011-12 - Reyal Federación Espanyola de Voleibol.
Districtos d'Alemanya

Os **destrictos d'Alemanya** (en alemán ***Kreis***, plural *Kreise*) son un tipo d'unidat administrativa d'Alemanya. Bi'n ha 401 y tienen un livel intermeyo entre os *Länder* (estaus federaus) y os livels locals/municipals. No s'ha de confundir con o *[[Regierungsbezirk]]* (Rechión administrativa), que ye un atro tipo de districto.

## Tipos de districtos
A mayoría de districtos (294) son rurals, *Landkreise*. As ciudaz con mas de 100.000 habitants (fueras de en bels estaus) no perteneixen a garra districto sino que asumen ellas mesmas tals responsabilidaz formando un destricto independient. Istos son os districtos urbans (*Kreisfreie Städte* / *Stadtkreise*). En 2020 se'n podeban contar 107 d'istas, formando un total de 401 districtos. En a Renania d'o Norte-Westfalia bi ha bellas ciudaz con mas de 100.000 habitants que no forman districtos urbans, como Iserlohn, Recklinghausen, Siegen, Paderborn, Bergisch Gladbach, Witten y Neuss.

## Responsabilidaz
Os districtos son responsables de:

* Seguntes as leis federals y rechionals:
** construcción y mantenimiento de carreteras de tipo B
** atros plans de construcción que comprendan mas d'una autoridat local
** mantenimiento d'os parques naturals
** bienestar social
** bienestar d'a choventut
** construcción y mantenimiento d'hespitals
** construcción y mantenimiento d'institutos d'educación secundaria
** cullita de vasueras
** matriculación d'autos
** elección d'o *Landrat* u *Landrätin*, o dirichent d'o districto.
* Seguntes as leis rechionals: (diferent en cada rechión)
** refirme financiero a la cultura
** construcción de zonas de piatons y carrils beci
** refirme economico ta intercambios academicos
** construcción y mantenimiento de bibliotecas publicas
** revitalización d'a economía
** fomento d'o turismo
** chestión d'as *Volkshochschulen* (escuelas estatals d'educación ta adultos)

Todas istas fainas son feitas por as autoridaz locals (municipals) en acción conchunta. Os districtos urbans tienen todas istas responsabilidaz asinas como tamién os municipals.

## Parlamento d'o districto
O parlamento d'o districto, o *Kreistag*, ye l'organ lechislativo d'o districto y ye o responsable de l'administración propia local. O parlamento ye trigau dreitament cada cinco anyos, fueras de Baviera, a on se triga cada seis anyos, y en Schleswig-Holstein, a on se fa cada cuatre.

## Se veiga tamién
* Lista de districtos d'Alemanya
Tr3s Monos

**Tr3s Monos** estió un grupo de rap de Zaragoza. Formato por Pablo, Sharif y Lex Luthorz.

## Discografía

* *Demos 2006* (2006).
* *Música Para Tus Ojos* (LP) (2007).
* *¿Quien es Simone Staton?* (Maxi) (2007).
* *Buscando a Simone Staton* (2008).

## Colaboracions
* El Puto De "*Untitled*" (2008).
* La cara B "*Desde el barro*" (2008).
* Punto de encuentro "*El mejor disco del anyo*" (2009).
Algarabía

L**'algarabía**, **arabe andaluz**, **hispanoarabe** u **arabe hispano** ye a variedat de l'arabe que se parlaba en Al-Andalus y que continoron charrando os moriscos en o Reino de Valencia, Murcia y Andalucía dica que fuoron forachitaus a primers d'o sieglo XVII. Ye l'orichen d'os arabismos presents en l'aragonés y as atras luengas romances d'a Peninsula Iberica, representando-ie un adstrato culto. tamién ye l'orichen d'a toponimia arabe en Aragón y atros territorios peninsulars.

Encara que actualment l'algarabía se considera desapareixida, ha contribuyiu a la formación d'as parlas arabes actuals de Tetuán, Táncher, Fez, Rabat y Xerxell, ciudaz que recibioron inmigrants u refuchiaus arabes andaluces.

En o periodo que a val d'Ebro y o Sistema Iberico yera dominada por una clase dirichent musulmana os arabes yeran una chicota minoría d'entre os inmigrants musulmans, pero a luenga arabe yera a sola luenga de cultura, con o prestichio d'estar a luenga de l'Alcorán. Por estar prou primerenca a reconquiesta d'a val d'Ebro y por escribir en luenga romance con alfabeto arabe os moriscos no ye claro si l'arabización d'a val d'Ebro plegó a fer que l'arabe fuese a luenga vernacla d'os musulmans autoctonos (muladís), como si que se desvinió con os muladís en os territorios d'as actuals Andalucía, Murcia u País Valenciano.

En 1349 en Uesca yera prohibiu que os mercaders que charrasen esta luenga vendesen res en o mercau, pero no hemos d'interpretar-lo como que os moriscos d'a redolada de Uesca charrasen l'arabe como luenga vernacla, en realidat yera una traza sutil de persecución relichiosa como en o caso d'o hebreu, pa evitar que os diferents grupos etnicos y etnoconfesionals fesen tractos que no podesen ser entendius por qui no perteneixeba a ixos grupos:

Con "algarabía" os habitants medievals d'a Peninsula Iberica se referiban a l'arabe en cheneral y no especificament a l'arabe peninsular. En a literatura alchamiada podemos veyer-lo:

L'algarabía ha influiu en a fonetica de l'aragonés d'a val d'Ebro y as comunidaz aragonesas en a realización d'os diftongos decreixents *ai* u *ei* presents en parolas patrimonials (*[[lei]]*, *[[rei]]*, *seis*), u arabes.

Una d'as caracteristicas foneticas que feban diferent a l'algarabía de l'arabe clasico yera a tendencia a cambiar a *u* por *i*, feito que a influiu en a forma d'arabismos como *[[alchip]]* y toponimos como *[[Chiba]]*, relacionaus con l'arabe *alchubb* ("pozo"). O toponimo *[[Bunyuel]]* podría tener una *u* por hipercorrección si derivase de *VINEOLU(M)*.

O fonema farinchio /ʕ/ representau por a letra *[[ʿAyn]]* s'ensorda convertindo-se en o fonema aspirau /ħ/ representau por a letra *[[Ḥā]]*.

## Referencias
Palacio d'a Cultura y la Ciencia

O **palacio d'a Cultura y la Ciencia** (en polaco y oficialment: *Pałac Kultury i Nauki*)  ye una torre d'oficinas y exposicions de 42 plantas situata en a ciudat de Varsovia, estando actualment o grataciels mas alto d'ista ciudat y de Polonia, o uiteno edificio mas alto d'a Unión Europea y o 187 mas alto d'o mundo. Fue construito entre 1952 y 1955, disenyato por Lev Rudnev y orichinalment conoixito como *Palacio [[Josef Stalin]] d'a Cultura y la Ciencia*. Tien 42 plantas y un total de 237 metros d'altaria. 
Huei utilizato como centro d'exposions y complexo d'oficinas.

## Vinclos externos

*Pachina web oficial
Kublai Khan

**Kublai Khan** estió o Gran Khan de l'Imperio Mongol dende o 5 de mayo de 1260 dica o 18 de febrero de 1294. En l'anyo 1271 fundó a Dinastía Yuan y asumió o paper d'emperador de China y remató por conquerir o sud de China, on resistiba a Dinastía Song. Mandó contruir a ciudat de Datu (actual Pequín) pa fer-ne a suya capital.
Manganés

O **manganés** ye un elemento quimico de numereo atomico 25 situato en o grupo 7 d'a tabla periodica d'os elementos y se simboliza como **Mn**.

## Caracteristicas prencipals
O manganés ye un metal de transición blanco grisenco, parellán a o fierro. Ye un metal duro y muit fráchil, refractario y fácilment oxidable. O manganés metal puet estar ferromagnetico, pero nomás dimpués de fer-le un tractamiento especial.

Os suyos estaus d'oxidación mas comuns son +2, +3, +4, +6 i +7, encara que s'han trobato dende +1 a +7; os compuestos en os que o manganés presenta estau d'oxidación +7 son achents oxidants muit enerchicos. Adintro d'os sistemas biolochicos, o catión Mn+2 compite a sobén con o Mg+2. S'emplega mas que mas aliau con fierro en acers y en atras aliacions.

## Aplicacions
* Ye important ta a fabricación d'acers. O manganés reacciona con o ixufre present formando sulfuro de manganés (MnS), evitando que o ixufre reaccione con o fierro (augmentando a frachilidat y estando mas dificil de forchar); tamién o exceso puet reaccionar con o carbonio dando carburos de manganeso, amillorando as propiedaz mecanicas de l'acero. Amás, o manganés tien propiedaz desoxidants y evita a formación de bombollas.
* A mayor parti d'o manganés s'emplega ta obtener ferromanganés (contiene un 80% en Mn). Ista aliacions de manganés y fierro s'obtiene por reducción d'o trioxido de difierro (Fe2O3), y o dioxido de manganés, (MnO2).
* Tamién s'emplega en o silicomanganés, una aliacions con un 60-70% en manganés y un 15-30% en silicio.
* Puet estar present en atras aliacions, por eixemplo con aluminio.
* O dioxido de manganés, MnO2, se fa servir como despolarizador en "pilas secas", ditas tamién pilas *tipo Leclanché* u de *sen/carbonio (Zn/C)*. Tamién se troba en as *[[pila alcalina|pilas alcalinas]] u de sen/dioxido de manganés (Zn/MnO<sub>2</sub>)*.
* O MnO2 tamién s'emplega en a obtención de pinturas y en a descoloración d'o vidre.

## Referencias

## Vinclos externos

*  webelements.com - Manganés
*  environmentalchemistry.com - Manganés
*  International Manganese Institute
Lista de ciudaz de Reino Uniu por población

**Ciudaz d'o Reino Uniu ordenadas por población** con calendata d'1 de chinero de 2007. En ista lista apareixen toz os municipios d'o Reino Uniu que administrativament se consideran ciudaz (toz aquels que tienen mas de 50.000 habitants).

## Referencias
H.G. Wells

**Herbert George Wells**, mes conoixiu como **H. G. Wells**, naixiu o 21 de setiembre de 1866 de Bromley, Kent y muerto o 13 d'agosto de 1946 en Londres, estió un escritor, novelista, historiador y filosofo britanico. Ye considerau como uno d'os pais d'a ciencia-ficción y muitas d'as suyas obras escritas tienen adaptacions en cintas de cine.

Mientres a suya vida estió reconoixiu como un critico social con visión de futuro, que dedicó os suyo talento literario a o desarrollo d'una visión progresista a escala global. En a suyo faceta de futurista, escribió diversas obras utopicas y preveyió l'advenimiento d'avions, tanques, viaches espacials, armas nuclears, televisión per satélite y bella cosa pareixida a internet, tamién imachinó viaches en o tiempo, invasions alienichenas, a invisibilidat y incheniería biolochica.

D'entre a suya muit ampla obra, se puet destacar bellas como *[[The Time Machine]]* (1895), *[[The island of doctor Moreau]]* (1896), *[[The Invisible Man]]* (1897) y *[[The War of the Worlds]]* (1898).

## Referencias

## Vinclos externos
Matilde Camus

**Aurora Matilde Gómez Camus** mes conoixita como **Matilde Camus**, (Santander, Cantabria, 26 de setiembre de 1919), y muerta en ixa mesma localidat o 28 d'abril de 2012, estió una poetesa y escritora espanyola.

## Obras

## Enrastros externos
*  Pachina web oficial de Matilde Camus 
*  Revista Alcántara "Números 159, 163, 165, 169, 172, 173 y 174" 
*  Revista Alcántara "Números 178, 181, 182, 183, 185, 187, 188 y 192" 
*  Jesús Pindado "Crítica literaria a la obra de Matilde Camus"
Molibdeno

O **molibdeno** ye un elemento quimico de numero atomico 42 que se troba en o grupo 6 d'a tabla periodica d'os elementos y se simboliza como **Mo**.

O molibdeno ye un elemento esencial dende o punt d'anvista biolochico y s'emplega mas que mas en acers aliaus.

## Caracteristicas prencipals
O molibdeno ye un metal de transición. O metal puro ye de color blanca-archent y muit duro; amás, tien un d'os puntos de fusión mas altos d'entre toz os elementos puros. En chicotas cantidaz, s'emplega en distintas aliacions d'acero ta endurecer-lo u fer-lo mas resistent a la corrosión. D'atra man, o molibdeno ye l'unico metal d'a segunda serie de transición a o que se le ha reconoixito a suya esencialidat dende o punto d'anvista biolochico; se troba en bellas enzimas con distintas funcions, concretament en oxotransferasas (función de transferencia d'electrons), como por eixemplo a xantina oxidasa, y en nitrochenasas (función de fixación de nitrocheno molecular).

## Aplicacions
* Alto u baixo dos terceras partis d'o molibdeno consumito s'emplegan en aliacions. L'uso d'o molibdeno se remonta a la Primera Guerra Mundial, cuan bi habió una gran requesta de tungsteno, que en fació baixar as reservas, y s'amenistaban acers muit resistents. O molibdeno s'emplega ta creyar aliacions d'alta resistencia, que soportan altas temperaturas y a corrosión. Istas aliacions s'usan en a construcción y en piezas d'avions y automóbils.
* O molibdeno s'usa como catalizador en a industria petroliera, en concreto, ye útil ta a eliminación d'o ixufre.
* O 99Mo s'emplega en a industria d'isotopos nucleyars.
* Se fa servir en distintos pigmentos (con una color narancha), ta pinturas, tintes, plasticos y compuestos de caucho.
* O disulfuro de molibdeno (MoS2) ye un buen lubricant y se puet emplegar a altas temperaturas.
* O molibdeno se puet fer servir tamién en bellas aplicacions electronicas, como en as capas de metal conductoras d'os transistors TFT (*Thin Film Transistor*).

## Isotopos
O molibdeno tien seis isotopos estables y cuasi dos docenas de radioisotopos, a mayor parti con periodos de semidesintegración de l'orden de segundos. O 99Mo se fa servir en os cheneradors de 99Mo/99mTc ta a industria d'isotopos nucleyars. S'estima que iste mercato de productos de 99Tc mueve uns 100 millons d'euros a l'anyo.

## Referencias

## Vinclos externos

*  webelements.com - Molibdeno.
*  environmentalchemistry.com - Molibdeno.
*  The International Molybdenum Association.
*  Environment Database.
Reyalista

:*Este articlo ye sobre o concepto de *'reyalista**. Ta ''realista'' como persona d'esta actitud u como seguidor d'o **realismo** artistico, literario veiga l'articlo [[realista]].''
Un **reyalista** refirma a un [[monarca]] particular como [[cabeza d'estato]] en un un [[reino]] particular u en una reclamación [[dinastica]]. Esta posición ye conoixita como ***reyalismo*** y s'ha de diferenciar d'o [[monarquismo]]. Os partidarios d'esta zaguera ideolochía (monarquicos), defienden a la [[monarquía]] como sistema de gubierno, pero no necesariament un monarca concreto. Muito a sobén o termin ***reyalista*** ye aplicato pa qui refirma un rechimen que ha estato abolito por una forma de [[republica]].
 
En a [[Corona d'Aragón]] os ***reyalistas*''' yeran oposatos a los unionistas. En a Espanya d'o sieglo XIX bi heba dos bandos reyalistas enfrentatos, os carlistas y os isabelins.
Logaritmo

En matematicas, o **logaritmo** d'un numero —en una base determinata— ye o exponent a o que cal elevar a base ta obtener dito numero. Ye a función matematica inversa d'a función exponencial.

**Logaritmación** ye a operación aritmetica a on dando un numero resultant y una base de potenciación, s'ha d'hallar o exponente a o que cal elevar a base ta conseguir dito resultato. Asinas como a suma y multiplicación tienen como operacions opuestas a resta y a división respectivament, a logaritmación ye a operación inversa a la exponenciación.

## Se veiga tamién
* Logaritmo natural
* Logaritmo neperiano
* Logaritmo integral
* Funció polilogaritmo
* Numero e

## Referencias
Platín

O **platín** u **platino** ye un elemento quimico de numero atomico 78 situato en o grupo 10 d'a tabla periodica d'os elementos. O suyo simbolo ye **Pt**. Se tracta d'un metal de transición, que cuan ye puro ye blanco grisenco, precioso, pesato, maleable y dúctil. Ye resistent a la corrosión y se troba en distintos minerals, a sobén chunt con níquel y arambre; tamién se puet trobar como metal. S'emplega en choyería, equipamiento de laboratorio, contactos electricos, empastes, y en catalizadors de coches.

## Caracteristicas prencipals
Iste metal, ye resistent a la corrosión y no se disuelve en a mayoría d'os acidos, pero sí en augua rechia y tamién ye atacato lentament por l'acido clorhidrico, HCl, en presencia d'aire. Se denomina *[[grupo d'o Platín]]* a os elementos rutenio, osmio, rodio, iridio, paladio y platín. Istos elements son muit emplegatos como catalizadors.

O platín ye relativament resistent a l'ataque quimico, tien unas buenas propiedaz fisicas a temperaturas altas y buenas propiedaz electricas. Isto ha feito que s'emplegue en distintas aplicacions industrials. Por eixemplo, se puet fer servir como electrodo, en contactos electronicos, etc. O platín no s'oxida con l'aire, pero puet reaccionar, pendendo d'as condicions, con cianuros, halochenos, ixufre, plumo, silicio, y atros elementos, asinas como con bels oxidos basics funditos.

Os suyos estaus d'oxidación mas comuns son +2 y +4.

## Referencias

## Vinclos externos

*  webelements.com - Platín
*  environmentalchemistry.com - Platín
*  Historia d'o platín ilustrata
*  Caracteristicas d'o platín y como treballar-lo
Nacre

O **nacre** u **nacra** ye o revestimento interior de ciertas clascas de molusco, composau de cristals d'aragonita y de conquiolina, con reflexos iridescents. Ye un producto que lo han mirato muito pa decoración, marquetería y a confección de choyas u de botons, dica o punto que ciertos moluscos como os *[[Haliotis]]* han desapareixito localment. Ciertas especies son criatas pa a perla. O nacre resiste millor os acidos que a resta d'a clasca d'o molusco y se reconstruye cuan se fan danyos u foratos en a clasca de l'animal encara en vida.

Cuan un elemento estranio irritant entra a clasca d'estos moluscos, secretan igualment nacre napa dencima de napa pa protecher-se-ne, formando una perla u unas cuantas.

A lo contrario que en atras napas d'a clasca, o nacre ye sintetizato por o molusco en tota a suya vida.

O nacre fa part d'as piedras semipreciosas. En aragonés medieval *nacra* se deciba en puestos como Zaragoza a tanto a la substancia brillant como a cualsiquier cosa con a suya color (*fil de trocetes de nacra*, *Iacca de nacra*). Os mangos d'os cuitiellos sastaguins se feban dica meyatos d'o sieglo XX con nacre d'o bivalvo fluvial *[[Margaritifera auricularia]]*.

## Referencias
Ambre

L**'ambre** ye una resina fosilizada que se fa servir pa fabricar obchectos ornamentals. Encara que no ye mineralizada se fa servir como chema. A vegadas l'ambre presenta insectos y atros chicoz animals fósils adintro que se conservan muit bien por as condicions d'asepsia en as que morioron.

A etimolochía d'"ambre" se troba en l'arabe عنبر (*ʿanbar*), que orichinalment se referiba a un aceite precioso que s'obteneba d'o cachalot y que huei ye conoixiu como *[[ambre griso]]*. O termin *ʿanbar* fue introduciu en Europa por os cruzaus y cheneralizau dende l'occitán u francés *ambre*, que ye como se troba en o lexico comercial aragonés d'o sieglo XV.

En a redolada d'a mar Baltica abundan os chacimientos d'ambre, y a vegadas corrients marinas levan ambre a las plachas. A presencia de l'ambre n'estas costas influyó en o desarrollo comercial d'Europa y se creyó a "rota de l'ambre" aproveitando os cursos de beluns d'os principals ríos d'Europa Central.

En Utriellas se troba un d'os chacimientos d'ambre mes antigos d'o mundo, con fósils d'himenopteros.

## Referencias

## Vinclos externos
Arthur C. Clarke

Sir **Arthur Charles Clarke**, mes conoixito como **Arthur C. Clarke** (16 d'aviento de 1917 en Somerset, Minehead - 19 de marzo de 2008 en Colombo), estió un escritor de ciencia-ficción.

D'entre a suya muit ampla obra, se puet destacar bellas como *The Sands of Mars* (1951), *2001: A Space Odissey* (1968), *Rendezvous with Rama* (1972) y *The Fountains of Paradise* (1979).

## Referencias

## Vinclos externos
Pueblos turquicos

Os **pueblos turquicos** son un conchunto de pueblos d'Asia Central, Siberia, Orient Meyo y Europa Oriental que parlan luengas turquicas como reflexo d'un común orichen d'as suyas clases dirichents en o norte d'Asia Central. Por o menos dende l'Alta Edat Meya uns pueblos turquicos con modo de vida propio de pastors nomadas u seminomadas encomenzoron un proceso migratorio que los levó ir ocupando as estepas d'Asia Central (que pasoron a denominar-se Turquestén), arribando tamién en Orient Meyo, proceso que s'acceleró con a formación de l'Imperio Mongol. A mayor part d'os pueblos turquicos se convirtioron a la relichión musulmana como consecuencia d'o suyo proceso migratorio ta zonas d'influencia musulmana.

Os pueblos turquicos desfacioron o modo de vida sedentario de determinatas zonas que ocupaban como Anatolia u se constuyoron en clase dirichent de pueblos sedentarios en atras zonas como en Persia u Transoxiana, a los qui asimiloron. Os pueblos turquicos han formato estaus con gran importancia cheopolitica como l'Imperio Otomán. Actualment os pueblos turquicos son mayoritarios en Turquía, Azerbaichán, Turkmenistán, Uzbekistán, Kazaquistán y Kirguizistán, y fan una part important d'a población de determinatas rechions de Rusia, China, Afganistán u Irán.

## Luenga

A luenga turquica mes diverchent d'o conchunto ye o chuvaix. As atras luengas turquicas presentan menor distancia entre ellas que as luengas eslavas u as luengas neolatinas como consecuencia d'un proceso de formación y deseparación mes recient. Abundan as parlas de transición entre diferents luengas turquicas.

## Relichión
A relichión orichinal d'os pueblos turquicos ye o tengrianismo, culto a lo dios celeste Tengri.

Os pueblos turquicos se convirtioron a diferents relichions (budismo, maniqueísmo, cristianismo nestorín, cristianismo ortodoxo), pero a mayoría remató convertindo-se a la relichión musulmana.
Níquel

O **níquel** (de l'alemán *< Nickel*) ye un elemento quimico de numero atomico 28 y simbolo **Ni** situato en o grupo 10 d'a tabla periodica d'os elementos.

## Caracteristicas prencipals
Ye un metal de transición de color blanca-archent, conductor d'a electricidat y d'a calor, ye dúctil y maleable por lo que se puet laminar, pulir y forchar facilment, y presenta una mica de ferromagnetismo. Se troba en diferents minerals, en meteoritos (en aliación con o fierro) y, en primeras, bi ha níquel en l'interior d'a Tierra.

Ye resistent a la corrosión y se gosa emplegar como recubrimiento, por meyo de electrodeposición. O metal y belunas d'as suyas aliacions, como o metal monel, s'emplegan ta manellar o flúor y bels fluoruros por o feito de que reacciona con dificultat con istos productos.

O suyo estau d'oxidación mas normal ye +2. Puet presentar-ne atros, s'han observato estaus d'oxidación 0, +1 y +3 en complexos, pero no son guaire caracteristicos.

## Aplicacions
Alto u baixo o 65% d'o níquel consumito se fa servir en a fabricación d'acero inoxidable austenitico y un atro 12% en superaliacions de níquel. A resta, un 23%, se reparte entre atras aliacions, baterías recarregables, catalisi, acunyación de moneda, recubrimientos metalicos y fundición:
* AlNiCo, aliación ta imants.
* O mu-metal s'emplega ta apantallar campos magneticos por a suya alta permeabilidat magnetica.
* As aliacions níquel-arambre (monel) son muit resistents a la corrosión, emplegando-se en motors marins y industria quimica.
* L'aliación níquel-titanio (nitinol-55) presenta o fenomeno de memoria de forma y s'usa en robotica, tamién bi ha aliacions que presentan superplasticidat.
* Catalisi d'a hidrochenación de aceites vechetals.

## Rol biolochico
Muitas hidrochenasas, encara que no todas, contienen níquel, mas que mas en aquellas que tienen a función d'oxidar o hidrocheno. Pareixe que o níquel tien cambios en o suyo estau d'oxidación lo que indicaría que o nuclio de níquel ye a parti activa d'a enzima.

O níquel ye tamién present en a enzima metil como reductasa y en bacterias metanochenicas.

## Referencias

## Vinclos externos

*  Enciclopedia Libre - Níquel
*  L'orichen d'o nombre
*  Los Alamos National Laboratory - Níquel
*  webelements.com - Níquel
*  environmentalchemistry.com - Níquel
Sospan Fach

**"Sospan Fach"** (en idioma galés significa *Chicota Cazuela*) ye una canción popular de Galas. Se sitúa entre as cancions mas conoixitas cantatas en idioma galés. Ista canción recenta os problemas d'una ama de casa.

Tradicionalment se relaciona ista canción con o club de rugby de Llanelli RFC (Galas d'o Sud). Mas recientment tamién con l'equipo de rugby profesional galés *[[Scarlets]]*.

## Parolas

## Vinclos externos
* ''Sospan Fach'' abestia entzungai. Cerys Matthews abeslaria. 
* ''Sospan Fach'' abestia entzungai. Orkestra bertsio abestua. 
* ''Sospan Fach'' abestia entzungai. Dafydd Keith Jones abeslaria.
Himno de l'Athletic Club de Bilbao

L**'"Himno del Athletic Club"** (en idioma basco *Athletic Klubaren ereserkia*) ye l'himno oficial de l'equipo de fútbol basco Athletic Club de Bilbao.

## Letra

## Vinclos externos
*  Himno Oficial de l'Athletic Club de Bilbao
Baixo Bidasoa

**Baixo Bidasoa** (*Bidasoaldea* en basco y oficialment, *Bajo Bidasoa* en castellano) ye una comarca d'o País Basco, que fa parte d'a provincia de Guipuzcua, estando la comarca mas chicota de Guipuzcua, y ye mugant con Francia.

Se troba a lo nord-este d'a provincia de Guipuzcua, mugando a l'este con Francia (Hendaia y Biriatu), a lo sud con Navarra (Cinco Villas), a l'ueste con Donostialdea y con a mar Cantabrica a lo norte. En fan parte 2 municipios.

## Localidaz
* Irún: 60.938 habitants (2010).
* Fontarrabia: 16.464 habitants (2010).
Dimitri Calodiqui

**Dimitri Calodiqui** estió un filosofo y escribano natural de Tesalonica (Grecia) a qui en 1381 Chuan Ferrández d'Heredia concedió un puesto vitalicio d'escribán que enantes ocupaba Georgeos Diquio. Debió morir en l'anyo 1389, pus l'1 d'octubre d'ixe anyo se menciona un puesto d'escribán vacant por a suya muerte.

Se sabe por o proemio d'a traducción italiana de "Vidas semblants" que Dimitri Calodiqui tradució este libro dende o griego clasico a lo griego bizantín, primer paso pa que un flaire italianoparlant con conoixencias d'aragonés fese un borrador de traducción en un aragonés de grau baixo con italianismos y catalanismos que dimpués correchiban uns escribanos aragoneses.

Bel autor tamién considera que Dimitri Calodiqui tamién tradució os "*[[Discursos d'a Historia d'a Guerra d'o Peloponiso]]*" dende o griego antigo a lo griego bizantín como paso previo a la traducción provisional de Nicolau de Drenopoli a l'aragonés.
 
## Referencias

## Bibliografía
* Chuan Zonaras: "*[[Libro de los Emperadors|Libro de los Emperadores]]*" (Versión aragonesa del compendio de historia universal patrocinada por Juan Fernández de Heredia). Edición de Adelino Álvarez Rodríguez. Larumbre Clásicos aragoneses.
Nicolau de Drenopoli

**Nicolau de Drenopoli** estió un flaire pedricador y entre 1384 y 1389 bispe de Drenopoli (nord-ueste d'Epiro, en Albania). Estió un notable poliglota que treballó d'interprete pa os Paleologos y de traductor a l'aragonés dende o griego bizantín pa Chuan Ferrández d'Heredia

Actuó d'interprete pa Chuan V Paleologo en os actos protocolarios pa la profesión de fe catolica romana. En os documentos d'ixos actos protocolarios ye calificau chunto con os suyos companyers como *scientes linguas et grammaticas latinas et graecas*.

Tradució os libros "Vidas semblants" y "Epitome historiarum" a l'aragonés dende o griego bizantín. Probablement estió qui fació todas as traduccions heredianas dende o griego a l'aragonés.
 
Se sabe por o proemio d'a traducción italiana de "Vidas semblants" que Dimitri Calodiqui tradució este libro dende o griego clasico a lo griego bizantín, primer paso pa que un *philosopho greco* lo traducise a l'aragonés. En ixe proemio dicen que o filosofo griego yera un *freyre predicatore, vispo di *'ludervopoli**, molto sofficente cherico in diverse science et grande ystoriale et experto in diverse lingue''. Ye posible que siga tamién o ''philosopho griego'' a qui se refiere infant [[Chuan I d'Aragón|Don Chuan]] en una carta que li ninviaba a Chuan Ferrández d'Heredia l'[[11 d'aviento]] de [[1384]]:


[[Lutrell]] ha puesto probar documentalment a presencia de Nicolau de Drenopoli en [[Rodas]] o día [[4 de chunio]] de [[1380]] chunto con [[Chuan Ferrández d'Heredia]], y se confirma asinas que o interprete imperial **Nicolau de Drenopoli** correspondeba a lo ''freyre predicatore, vispo di **ludervopoli*'.

Nicolau de Drenopoli debeba estar mes avegau a charrar italiano y catalán que no aragonés, y ye posible que [[Chuan Ferrández d'Heredia]] li hese demandato d'aprender aragonés pa fer as traduccions que precisaba. O treballo d'este interprete explica l'abundancia d'[[italianismos en aragonés|italianismo]]s y [[catalanismos en aragonés|catalanismos]] en as traduccions heredianas, italianismos presents no només en "[[Vidas semblants]]", tamién y especialment en o "[[Libro d'os emperadors]]". Os correctors [[aragoneses]] no sabioron correchir toz os italianismos d'o borrador que salió de Nicolau de Drenopoli y quedoron traduccions grotescas como *distretto* por "[[estreito]]" u "[[discreción|discreto]]" en cuenta de "[[districto]]" u *cassa* por "[[casa]]" en cuenta de "[[caixa]]".

== Bibliografía ==
* [[Juan Zonaras]]: *Libro de los emperadores'' (Versión aragonesa del compendio de historia universal patrocinada por Juan Fernández de Heredia). Edición de Adelino Álvarez Rodríguez. Larumbre Clásicos aragoneses.
Bernal de Jaca

**Bernal de Jaca** estió un copista que treballó en o Taller de traductors d'Heredia y que figura como copista d'o "Libro d'os emperadors" y o "Libro de los fechos et conquistas del principado de la Morea".

Bels autors como Cacho Blecua opinan que podió estar catalanoparlant en base a bels casos de "seseyo", en haber escrito o colofón d'o "Libro d'os emperadors" en catalán y haber escrito *digous* en o colofón d'o "Libro de los fechos et conquistas del principado de la Morea", a part d'os muitos catalanismos present en o "Libro d'os emperadors".

## Bibliografía
* Juan Zonaras. *Libro de los emperadores* (Versión aragonesa del compendio de historia universal patrocinada por Juan Fernández de Heredia). Edición de Adelino Álvarez Rodríguez. Larumbre Clásicos aragoneses.
Álef

**Álef** ye a primera letra de l'alfabeto hebreu y alfabeto fenicio, a l'igual que en toz os alfabetos derivatos de l'alfabeto proto-cananeu, correspondendo a la Alaf de l'alfabeto arameu y a la alif de l'arabe. Dende l'alef fenicia han apareixito l'alfa de l'alfabeto griego y a letra *[[A]]* de l'alfabeto latino.

Prene o suyo nombre por a suya forma de tozuelo d'o buei. En o "Libro d'as Marabillas d'o Mundo" la denominan *aleph*.

En a literatura alchamiata hebrea en aragonés representaba as vocals *[[a]]* u *[[e]]* en parolas como *dreito*.
Samaritanos

Os **samaritanos** (en hebreu *שומרונים*, en arabe *السامريون*) son un antigo pueblo semitico d'orichen hebreu antigo habitador de Samaria, pero actualment en camín de desapareixer, con menos de 1000 individuos, principalment en Holón y a redolata de Nablus. Son celebres por as mencions o Nuevo Testamento.

## Luenga
Os samaritanos antigos charraban hebreu, pero a l'igual que os chudigos deixoron a suya luenga por l'arameu, mantenendo un uso liturchico d'a suya variant propia d'o hebreu (hebreu samaritano).

En tiempos d'a islamización d'Orient Meyo os samaritanos mantenioron a suya variant de l'arameu por muito tiempo, pero a la fin prenioron l'arabe como luenga de comunicación entre éls.

Actualment bi ha samaritanos que charran o hebreu moderno oficial en Israel.

## Relichión
Son monoteístas. Tienen una relichión pareixita a lo chudaísmo y con orichen común; as dos relichions se despartioron cuan os hebreus d'a tribu de Chudah que tornoron d'o destierro en Babilonia refusoron a los samitans como part d'a suya confesión.

Tienen como mont sagrato o Mont Garizim u Cherizim, on son as enrunas d'o suyo gran templo, que fue destruito.

Tienen o hebreu y l'arameu como luengas liturchicas.

## Mencions en fuents aragonesas
En o "Libro d'as Marabillas d'o Mundo" en fan una descripción:

## Referencias
Txuri urdin

**"Txuri urdin"** (en idioma aragonés *Blanquiazul* u *Blanquiazuls*), ye l'himno oficial de l'equipo de fútbol basco Real Sociedad.

O títol fa referencia tanto a o club de futbol de Sant Sabastián, o *"Club Txuri Urdin"* como a os chugadors y aficionatos de dito club, *txuri urdinak* ("os blanquiazuls"), embotada por a que son conoixitos informalment en o Pais Basco. Debito a o simplas que son as suyas parolas tien a-saber-la popularidat y ye cantato tamién por chent que no sabe u charra en basco.

## Parolas

## Vinclos externos
*  Himno Oficial d'a Real Sociedad bicampeona d'a liga espanyola de fútbol en as temporatas 1980-81/1981-82).
*  Actual Himno Oficial d'a Real Sociedad de Donostia.
*  Himno Oficial Real Sociedad interpretato por l'Orfeon Donostiarra y a Orquesta Sinfonica d'Euskadi.
*  Himno Oficial alternativo d'o Centenario d'a Real Sociedad (1909-2009).
Son Doong

La **espluga Sơn Đoòng** (en vietnamita *hang Sơn Đoòng*) ye una espelunga con una longaria total de 6.7 km, situata en a provincia de Quang Binh (Phong Nha-Ke Bang) en Vietnam a bels 450&nbsp;km d'a ciudat de Hanoi y 44&nbsp;km a lo norte de l'aeropuerto de Dong Hoi.
Beduins

Os **beduins** son os arabes habitadors de zonas deserticas u semideserticas y criadors de camellos y caballos levando tradicionalment una vida nomada, encara que o termin se tiende a aplicar tamién a atros arabes que crían crabas y ovellas.

## Etimolochía
O termin *Beduín* deriva d'a parola arabe *badawī*, que deriva d'o termin arabe pa dicir zona arida u aria despoblata (*bādiyah*), en oposición a lo verdadero disierto (*ṣaḥrāʾ*).

En aragonés trobamos a parola beduín en "La Flor de las Ystorias d'Orient" y en o "Libro d'as Marabillas d'o Mundo":

## Referencias
Xaic

**Xaic** (de l'arabe شيخ, *xaikh*, "avuelo") ye un títol honorifico d'orichen arabe con o sentiu de "mayestro", "venerable". En termins chenerals un xaic ye una persona respectada por a suya edat, as suyas conoixencias u la suya autoridat.

En os suyos oríchens a parola quereba decir simplament "hombre viello", dica que encomenzó a fer-se servir pa designar a lo chefe de tribu entre os beduins en a peninsula Arabica.

En a rechión d'o Golfo Persico este tractamiento se fa servir pa referir-se a personas prominents, por un regular altos cargos politicos u hombres de negocios (de feito en a opinión publica occidental este títol se relaciona cuasi exclusivament con os mainates y potentaus d'o petrolio).

Os monarcas de Kuwait feban servir *xaic* como títol oficial dica que este estau ingresó en a Liga Arabe en 1916 y prenió a denominación d'emirato. Os suyos dirichents alavez se convertioron en emirs u prencipes.

En l'islam se designa xaic con frecuencia a los qui tienen conoixencias de relichión, equivalendo a un ulema u alfaquí. En una confrairía sufí o xaic ye un mayestro espiritual u lo títol respectuoso atorgau a un santo. Os arabes cristianos tamién fan servir a parola d'a mesma traza.

A parola s'emplega tamién como simple tractamiento de cortesía adrezau a las personas grans, pero en determinaus contextos puet fer-se servir pa fer gran u viella a una persona.

En muitos puestos d'o mundo musulmán arabofono u no arabofono s'ha convertiu en un nombre propio, y en l'Africa Occidental s'escribe con trazas afrancesadas *Cheïkh*, *Sékou* u *Cheikou*.

Encara que no guaire corrient, a parola tamién se puet fer servir en femenín (شيخة xaikha) pa referir-se a la muller u a la filla d'un xaic u, en os países arabes, a las mullers ricas.

En aragonés un d'os pocos usos documentaus provién d'a "Cronica d'os Conquiridors, referindo-se a la conquiesta de Mallorca:

(En este caso a ortografía aragonesa medieval fa servir o digrafo ch pa representar o fonema oclusivo /k/ provinient de l'adaptación de parolas arabes u griegas con o fonema velar representable actualment en as luengas occidentals como kh).

## Referencias